กสทช.คาดผู้ประกอบการสนใจประมูล 2600MHz-26 GHz เพียบ! กวาดเงินเข้ารัฐฯ 3.7 หมื่นลบ.
กสทช.คาดผู้ประกอบการสนใจประมูล 2600MHz-26 GHz เพียบ! กวาดเงินเข้ารัฐฯ 3.7 หมื่นลบ.
กสทช.คาดผู้ประกอบการสนใจประมูล 2600MHz-26 GHz เพียบ! กวาดเงินเข้ารัฐฯ 3.7 หมื่นลบ.
18 ธ.ค. 2562

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) เปิดเผยว่า คณะอนุกรรมการฯ มีมติตัดคลื่นความถี่ย่าน 700MHz ออกจากการประมูล 5G ครั้งนี้ และนำเสนอต่อคณะกรรมการ กสทช.อนุมัติการประมูล 5G มี 3 คลื่นความถี่ ได้แก่ 1800 MHz, 2600 MHz และ 26 GHz ในวันที่ 24 ธ.ค.63 ซึ่งหากสามารถประมูลคลื่นได้ทั้งหมดก็จะมีเม็ดเงินเข้ารัฐสูงถึง 134,201 ล้านบาท
ทั้งนี้ กสทช.คาดว่าจะไม่มีผู้สนใจเข้าประมูลคลื่น 1800 MHz แต่ยังจำเป็นต้องนำออกประมูล เพราะเป็นคลื่นที่มีเหลืออยู่ ขณะที่คลื่น 2600 MHz น่าจะมีผู้สนใจหลายรายทั้ง บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท ทรู คอร์ปอเรชั่น จำกัด (มหาชน) หรือ TRUE, บริษัท ทีโอที จำกัด (มหาชน) หรือ TOT, บริษัท กสท. โทรคมนาคม จำกัด (CAT) และ บริษัท จัสมิน อินเตอร์เนชั่นแนลจำกัด (มหาชน) หรือ JAS
ส่วนคลื่น 26 GHz ที่ชัดเจนแล้วว่าสามารถใช้งาน 4-5 ใบอนุญาต ได้แก่ 26.5, 26.6, 26.7, 26.8 และ 26.9 ก็เชิญผู้ประกอบการเข้าร่วมประมูลด้วย
ดังนั้น ในการประมูลครั้งนี้คาดว่าจะมีผู้สนใจเข้าประมูลคลื่น 2600 MHz และ 26 GHz รวมแล้วน่าจะได้เม็ดเงินเข้ารัฐประมาณ 37,070 ล้านบาท
ขณะที่คลื่น 3400-3700 MHz อยู่ภายใต้การดูแลของกระทรวงดิจิทัลเพื่อเศรษฐกิจและสังคม จะสิ้นสุดสัญญาสัมปทานในวันที่ 30 ก.ย.64
นายฐากร กล่าวว่า หลังจากที่คณะกรรมการ กสทช.อนุมัติร่างหลักเกณฑ์การประมูล 5G และเผยแพร่ลงในราชกิจจานุเบกษาในวันที่ 27 ธ.ค.นี้ คาดว่าจะเปิดให้ผู้ที่สนใจเข้ารับเอกสารในวันที่ 3 ม.ค.63, ทดสอบประมูลในวันที่ 14 ก.พ.63, เคาระราคาประมูลในวันที่ 16 ก.พ.63 จากนั้นคาดว่าปลายเดือน มี.ค.63 จะสามารถออกใบอนุญาตได้ และในเดือน ก.ค.63 น่าจะเริ่มให้บริการได้